# Pedals de Foc Non Stop

La Pedals de Foc Non Stop és una prova de ciclisme de muntanya d'ultradistància per a aficionats organitzada des de l'any 2006 pel Club Ciclista Pedales del Mundo i considerada una de les més dures del món. Des de l'any 2017 ha acollit el Campionat d'Europa de Bicicleta de Muntanya a la distància Ultramarató.

## Descripció de la prova

La Pedals de Foc Non Stop té l'eixida i arribada a meta a Vielha i se celebra l'últim dissabte del mes de juny o primer de juliol. L'hora d'eixida és habitualment a les 5h de la matinada i el recorregut té com a base la Pedals de Foc, recorrent el perímetre del Parc Nacional d'Aigüestortes i Estany de Sant Maurici, passant per la Vall d'Aran i travessant les comarques de l'Alta Ribagorça, el Pallars Jussà i el Pallars Sobirà, resseguint camins, pistes forestals, corriols i trialeres recorrent 213 kms i 6.200m de desnivell positiu acumulats d'una tirada. L'any 2019 hi participaren 1000 ciclistes d'11 països, rècord absolut de la prova en tota la seva història. L'organització exigeix als participants com a material personal durant la prova: manta tèrmica, paravents, telèfon mòbil, GPS, llums a la bici i eines de recanvi. A la Vall d'Aran i als Pirineus, l'organització d'este tipus de proves esportives generen un gran impacte econòmic. El coll de Triador, que s'afronta en la cursa a partir del km 104, és un dels punts més emblemàtics i durs de la prova, portant als ciclistes a 2.083m per passar de la Vall Fosca a la Vall d'Àssua- El primer ciclista en fer el cim s'endú el premi Iñaki Lejarreta, tribut que l'organització brinda cada any al desaparegut ciclista basc.

## Història de l'ultramarató en bicicleta de muntanya

Fins a l'any 2014 la distància ultramarató BTT (més de 120 km) no havia estat reconeguda oficialment. Aquell any, la Federació Catalana de Ciclisme ho va fer creant-se les MTB Ultramarathon Series by Pedales del Mundo. Llavors, les primeres proves oficials d'ultramarató en bicicleta de muntanya van ser la 1a Copa Catalana BTT Ultramarató (que constava de les proves Pedals del Cister Non Stop, Llibert Mill MTB Ultramarató i Pedals de Foc Non Stop) i el 1r Campionat de Catalunya de BTT Ultramarató 2014 també durant la 9a edició de la Pedals de Foc Non Stop.
El 2015 la Federació Espanyola de Ciclisme va reconèixer la distància Ultramarató BTT, amb la qual cosa la Pedals de Foc Non Stop va ser aquell any el 1r Campionat d'Espanya de BTT Ultramarató, a més de puntuar per la Copa Catalana i el primer Open d'Espanya BTT Ultramarató, que constava de les proves Ciutat de Lleida STM-MTB Ultramarathon, Matarraña-Aragón MTB Ultramarathon i Pedals de Foc Non Stop.
L'any 2017 la Unió Europea de Ciclisme (UEC) va reconèixer oficialment la distància i la Pedals de Foc Non Stop va ser l'encarregada d'organitzar el primer Campionat d'Europa de BTT Ultramarató, organització que es va repetir el 2018, 2019 i 2021 (el 2020 també ho havia de ser però fou suspesa degut a la pandèmia de Covid19). Es tracta de la prova oficial de BTT ultramarató més important del món, ja que no hi ha mundial.
A partir de 2022, i sense que la prova puntués per cap calendari competitiu oficial, la organització va decidir recuperar un format de categories més semblant al dels orígens, també amb la introducció de les modalitats per parelles, així com recuperar la versió Plata (amb sortida de Torre de Cabdella i final a Vielha).

## Palmarés

| Any | Categoria masculina | Club | Categoria femenina | Club |
| 2024 | Llibert Mill Garcia | La Marca CC | Anna Bello Recasens | GER CC |
| 2023 | Llibert Mill Garcia | La Marca CC | Alba Solés Castillón | Edibikes CC |
| 2022 | Brandan Márquez Fernandez | V Bike Team | Àngela Castelló | |
| 2021 | Philip Handl | Trek Vaude | Anna Ramírez Bauxell | Jufré Vic ETB |
| 2019 | Llibert Mill Garcia | Club Cicles Catalunya | Ramona Gabriel Batalla | Garmin Ixcor |
| 2018 | Joseba Albizu Lizaso | Lagun Onak | Clara Fernández Chafer | Sanferbike CDE |
| 2017 | Joseba Albizu Lizaso | Lagun Onak | Sandra Jordà Pasco | Orbea Sport Club |
| 2016 | Brandan Márquez Fernandez | 3&Run Bike Team | Ramona Gabriel Batalla | Scott |
| 2015 | Brandan Márquez Fernandez | 3&Run Bike Team | Clàudia Galicia Cotrina | Polar Trek |
| 2014 | Llibert Mill Garcia | CC Pedales del Mundo | Emma Roca i Rodríguez | Buff |
| 2013 | Llibert Mill Garcia Israel Núñez Baticon | CC Pedales del Mundo CC Pedales del Mundo | Anna Villar Argente | Tomás Belles Cannondale |
| 2012 | Llibert Mill Garcia | | Mercè Petit i Llop | Team Blue Motors Ponts |
| 2011 | Milton Ramos | | Núria Lauco | |
| 2010 | Brandan Márquez Fernandez | | Núria Lauco | |
| 2009 | Llibert Mill Garcia | | Núria Lauco | |
| 2008 | Llibert Mill Garcia | | Núria Lauco | |
| 2007 | Robert Soley | | Noemia Lopes | |
| 2006 | Ramon Sagues | | | |

## Referències

* 1 2 3 MADRONA, XAVIER. «Rècord a la Pedals de Foc del dia 30 amb 967 inscrits», 19-06-2018. [Consulta: 25 juny 2019].
* ↑ «PDF Non Stop» (en espanyol europeu). [Consulta: 25 juny 2019].
* ↑ Evasion, Publicado por:. «EVASIÓN TV: PEDALES DE FOC NON STOP 2016» (en castellà). Arxivat de l'original el 2018-03-26. [Consulta: 25 juny 2019].
* ↑ «Notícias» (en espanyol europeu). [Consulta: 25 juny 2019].
* ↑ «PEDALS DE FOC NON STOP | Federació Catalana de Ciclisme». [Consulta: 25 juny 2019].
* ↑ «Las pruebas deportivas dejan un impacto económico en la Val d'Aran de 1,1 millones», 02-08-2018. [Consulta: 25 juny 2019].
* ↑ «Llibert Mill i Emma Roca s´ enduen el Campionat de Catalunya de Btt Ultramarató». [Consulta: 3 juliol 2019].
* ↑ «NOTÍCIES | Pedals del cister». [Consulta: 3 juliol 2019].
* ↑ «PDF Non Stop - PDF Non Stop». [Consulta: 3 juliol 2019].
* ↑ «Arriba el Ciutat de Lleida STM-MTB Ultramarathon». [Consulta: 3 juliol 2019].
* ↑ User, Super. «Ultramarathon MTB Matarraña - Aragón, el 13 de junio» (en espanyol europeu). [Consulta: 3 juliol 2019].
* ↑ Ribas, Miquel. «Pedals de Foc Non Stop sede del primer Europeo de BTT Ultramaratón» (en castellà), 28-06-2017. [Consulta: 3 juliol 2019].
* ↑ «La Pedals de Foc Non Stop 2019 abre inscripciones para el Campeonato de Europa de Ultramaratón» (en castellà). [Consulta: 3 juliol 2019].
* ↑ «El Open de España de Ultramaratón BTT se consolida con cuatro pruebas» (en espanyol europeu), 15-03-2017. [Consulta: 3 juliol 2019].
* ↑ ESMTB.com. «La Pedals de Foc Non Stop corona a nuevos campeones de Europa de ultra-maraton» (en castellà), 28-06-2021. [Consulta: 11 octubre 2021].
* ↑ «Llibert Mill y Ramona Gabriel nuevos campeones de Europa MTB Ultramarathon - PDF Non Stop». Arxivat de l'original el 2019-07-02. [Consulta: 2 juliol 2019].
* ↑ «Arxius de PDF Non Stop 18» (en espanyol europeu). [Consulta: 25 juny 2019].
* ↑ «LISTADO DE PARTICIPANTES PEDALS DE FOC 2017», 2017. [Consulta: 25 juny 2019].
* ↑ «Brandan Márquez y Ramona Gabriel, ganadores de la Pedals de Foc Non Stop y campeones de España MTB Ultramarathon 2016 celebrado en Vielha». Arxivat de l'original el 2019-07-02. [Consulta: 2 juliol 2019].
* ↑ iberobike. «Brandan Marquez y Claudia Galicia, campeones de España de BTT-Ultramaratón» (en castellà), 06-07-2015. [Consulta: 25 juny 2019].
* ↑ ESMTB.com. «Llibert Mill se vuelve a imponer en la Pedals de Foc Non Stop» (en castellà), 30-06-2014. [Consulta: 25 juny 2019].
* ↑ «La Pedals de Foc Non Stop celebró su octava edición» (en castellà). [Consulta: 3 juliol 2019].
* ↑ ESMTB.com. «Crónica Pedals de Foc Nonstop 2012» (en castellà), 03-07-2012. [Consulta: 25 juny 2019].
* ↑ 324cat. «Milton Ramos i Núria Lauco s'imposen en la Pedals de Foc, una de les proves més exigents de BTT», 25-06-2011. [Consulta: 25 juny 2019].
* 1 2 3 4 «Entrevista a Núria Lauco», 25-12-2017. Arxivat de l'original el 2019-07-03. [Consulta: 3 juliol 2019].
* ↑ «V PEDALS DE FOC NONSTOP 2010», 2010. [Consulta: 25 juny 2019].
* 1 2 «Llibert Mill va guanyar per sisena vegada l'ultramarató Pedals de Foc Non Stop», 01-07-2019. [Consulta: 3 juliol 2019].
* ↑ Maveck. «Puta Makina ! BTT Team: Gran èxit de participació i rècord de la prova a la Pedals de Foc NonStop», dissabte, 18 agost 2007. [Consulta: 3 juliol 2019].

## Vegeu també

* Pedals de Foc
* Parc Nacional d'Aigüestortes i Estany de Sant Maurici
* Carros de Foc (travessa)

## Enllaços externs

* Pàgina web de Pedals de Foc Non Stop